बोलीं- लोग मोटी और काली बुलाते थे, मुझे यकीन नहीं था कि मैं सुंदर हूं
Bollywood actress Kajol talks about Body-Shamed काजोल ने हाल ही में बताया कि करियर की शुरुआत में उन्हें अपने फिजिकल अपीयरेंस के कारण कई मुश्किलों से जूझना पड़ा था। लोग उन्हें काली और मोटी बुलाया करते थे।
काजोल ने हाल ही में बताया कि करियर की शुरुआत में उन्हें अपने फिजिकल अपीयरेंस के कारण कई मुश्किलों से जूझना पड़ा था। लोग उन्हें काली और मोटी बुलाया करते थे। ऐसे जजमेंट का असर उनपर बहुत गहरा पड़ा। काजोल को यह स्वीकार करने में बहुत समय लग गया कि वो खूबसूरत हैं।
यकीन नहीं होता था कि मैं सुंदर हूं
ह्यूमन्स ऑफ बॉम्बे को दिए इंटरव्यू में काजोल ने कहा- ‘मेरी स्किन को लेकर मुझे वाकई बहुत स्ट्रगल करना पड़ा है। मुझे इस बात पर यकीन करने में बहुत समय लगा कि मैं खूबसूरत हूं। मुझे लगता था कि मैं कूल हूं, स्मार्ट हूं, अट्रैक्टिव हूं और इंटेलिजेंट हूं। लेकिन मुझे कभी यकीन नहीं होता था कि मैं सुंदर हूं। खुद पर यकीन करने में मुझे बहुत समय लगा।
मैंने कभी हिम्मत नहीं हारी और हमेशा रियल बनी रही
काजोल ने आगे का- ‘मैं लगभग 32-33 साल की थी, जब मैंने आईने में देखना शुरू किया और खुद को एहसास दिलाया कि मैं अच्छी दिखती हूं। मगर वहां तक पहुंचने में मुझे बहुत समय लगा। मैंने कभी हिम्मत नहीं हारी और हमेशा रियल बनी रही और कभी भी फेक बनने या दिखावा करने की कोशिश नहीं की, आखिर में दुनिया ने मुझे वैसे ही एक्सेप्ट किया जैसी मैं थी।’
कालोज ने स्किन व्हाइटनिंग सर्जरी से इनकार किया था
लोगों का कहना है कि काजोल ने स्किन व्हाइटनिंग सर्जरी कराई है, जिस वजह से उनका रंग गोरा हुआ है। हालांकि, पुराने इंटरव्यू में काजोल ने किसी भी तरह की सर्जरी कराने की खबरों से इनकार किया था और बताया था कि उन्होंने अब धूप से बचना शुरू कर दिया है। काजोल ने कहा था कि एक्टिंग की वजह से 10 सालों तक उन्होंने धूप में काम किया था, जिस कारण, जिस कारण उन्हें टैनिंग हो गई थी। वहीं अब वो धूप में ज्यादा नहीं निकलती हैं, तो उकनी स्किन फेयर हो गई है।